Годишен отчетен доклад

за дейността на Н.Ч.П.К.Яворов 1928г. за 2022 г.

Измина още една календарна година – по – спокойна и с ново ръководство на читалището . То успя да се организира за да могат заплануваните мероприятия да станат реалност.Желанието на всички членове на настоятелството както винаги беше свързано с разнасяне славата на читалището и най вече на с. Изворово- колкото може повече хора да узнаят , че Изворово е не само извор на живот, но и извор на таланти.Затова и дейността на женски клуб „Багряна“към читалището беше свързана с тази задача.

Новата 2022г. посрещнахме с клуб „Багряна“. Пожеланията бяха тя да е по- добра, по здрава и да сме силни в преодоляване на трудности и препятствия.

Бог да благослови дейностите ни и стремежът ни да опазим духа и традициите на селото.

Проведени мероприятия

1.Първото мероприятие , организирано от клуб „Багряна“съвместно с библиотеката беше посветено на174 г. от рождението на големият поет и революционер Христо Ботев.

2. През месец януари не отминахме големите християнски празници Йордановден/Богоявление/ и Ивановден.

3. Всяка година на 13 януари отбелязваме рождения ден на патрона на нашето читалище големия поет Пейо Яворов.

4. През тази година по предложение на църковното настоятелство не отминахме Антонов ден и Атанасов ден

5. Бабин ден .Традицията е от години , спазваме ритуала в нашия край. Нашите артистки изпълняваха ролите на баба- акушерка , невеста с бебе на ръце.

6. Трифонов ден – също по селска традиция зарязваме лозичките, организираме дегустация на домашни вина , песни.

7. Годишнина от обесването на Апостола под наслов „ Ти ни трябваш Апостоле“

8. Посрещане на Баба Марта- рисунки, цветя , мартеници от сръчните ръце на изворовки , Легенди за Баба Марта, Росица Тотева- нашата Баба Марта.

9. Трети март- Национален празник на България, начало на третата българска държава- слово за значението на този ден, стихове и песни.Внук от нашето село- 6 клас участва с рисунка в конкурс,посветен на този ден от читалището в с. Средно градище.

10. Първа пролет- посрещнахме заедно с колегите от клуб „Болярка“на с. Спасово с участието на Бони Милчева.

11. Ден на хумора и шегата- читалищата от съседните села – нашето участва със скеч, разказ от Чудомир, Фолк.група „Детелина“с хумористични песни.

12. Велигден- Група „Сръчни ръце“ към клуб „Багряна“ организира боядисване на красиви велигденски яйца. Кулинарна изложба на домашно приготвен велигденски козунак, курабии и други вкусотии.

13. Участие на Фолк.гр. „Детелина“в събора на с. Златна ливада.

14. На 11 май поклон пред делото на братята Кирил и Методий- в селския храм.В библиотеката четене на откъси от книгата на Слав Караславов „Солунските братя“.

15.Участие на Фолк. гр.“Детелина“в празника на с.Зетьово.

16.24 май Ден на славянската писменост и култура-венци за братята Кирил и Методий. Стихове и песни пред жителите на селото.

17. Празник на нашето село“Изворово – извор на таланти“.Откриване на изложба на гоблени, изработени от талантливите ръце на жените от Изворово .Есе на Валерия Костова за чувството да си гобленар. В салона на читалището програма с участието на фолклорните групи на Изворово, Средно градище , Спасово , Рупките.

18.01. 06.2022г Денят на детето отпразнувахме с участието на абитуриенти – порасналите внуци на жените, грамоти за бабите отгледали тези прекрасни деца, разказали за мечтите си.

19.02.06.2022г.Участие на фг „детелина“ в с. Рупките пред паметника на загиналите от войните.

20.Участие на фг „Детелина“ в празника на с Спасово.

21.Участие на фг“Детелина“във фестивал Еврофолк-Хисар.

22. Фестивал на лавандулата в Средно градище – участие на фг „Детелина „

23. Еньовден- за билки преди изгрев слънце. Празник с наше участие на параклиса на с. Спасово 24. Фестивал на лавандулата в гр. Чирпан – фолклорна група“ Детелина“

25. Орловски мотиви- С песните на Тодор Кожухаров –фг“Детелина“

26. Селски празник, посветен на Св. Пантелеймон- с. Стоян Займово- фг „Детелина“

27Участие на фг „Детелина“І на гости в с. Калитиново.

28 Бузовград- Фестивал посветен на Илинденско- Преображенско въстание- фг „Детелина и индивидуално изпълнение на Жечка Нанева.

29. Слънчев бряг , Поморие- международен фолклорен фестивал – участие на фг „Детелина“ и индивидуално изпълнение на Жечка Нанева.

30. с песните на Атанаска Тодорова- фолклорна гупа „ Детелина“поздрави младите изпълнители.

31. Фолклорен фестивал и кулинарна изложба „С гозбите на баба“ с. Яворово.

32.Празник на с. Могилово. Участие на фг „Детелина“

33.25.92022г.- фестивал на старата градска песен . Участие на ГСГП“Багряна“в Свиленград.

34.Фолклорен фестивал в с.Добрич, Хасковско. Участие на Фг „Детелина“и инд. Изпълнение на Ж.Нанева.

35 Участие на Пенка Тонева и Жечка Нанева в кулинарното шоу на Иван Звездев в гр. Чирпан- приготвяне на лютеница.

36 П.Тонева В. Костова и П. Бъчварова- участие в коледния базар в Чирпан.

37. Участие в кулинарна изложба – домашно приготвени ястия за бъдна вечер в с. Яздач- В Тотева, П. Бъчварова и П.Тонева.

НАГРАДИ

Участие в европейски фестивал-два златни медала

Участие в международен фестивал-ед. Златен и ед. Сребърен

Участие в национални фестивали- 5 златни и два сребърни

Изградените към читалището фг“Детелина“ ГСГП“Багряна“ и през тази година направиха впечатляващи изяви с награди.

Женски клуб „Багряна .организира чествания на празници, рождени дни ,годишнини на своите членове.

АКТУАЛНО СЪСТОЯНИЕ НА ЧИТАЛИЩЕТО

НЧ“ПК Яворов-1928г.“е със седалище с. Изворово -6242, общ Чирпан , Вписано в регистъра на народните читалища, публична общинска собственост.Читалището се нуждае от основен ремонт. Обещание от кмета на гр. Чирпан за ремонт на залата със сцената.

Факт е вече стаята на самодееца, ремонтирана е стая за хранилище.

БИБЛИОТЕЧНА ДЕЙНОСТ

Библиотечната дейност е една от основните дейности за читалището като културна институция. Към този момент библиотеката разполага с 5802 тома, разположени на 19 метални стелажа. Води се книга за ДФБ,в която са отбелязани всички книги зачислявания на новозакупени 85 книги. През2022г. са заети 698 тома, броят на читателите е 49 ,средно по 15 книги на читател.Броят на населението , което библиотеката обслужва е 82 жителя.Обращаемостта на библиотечния фонд е 0.14.

Необходимо е да се закупят нови книги с цел удовлетворяване желанието на читателите.

Библиотеката е абонирана за 6 вестника. От конфигурацията се осигурява достъп до интернет.Библиотеката разполага с принтер 3/1. През годината в библиотеката се подреждат литературни кътове, провеждат се литературни четения, свързани с бележити дати и годишнини.

ОСНОВНИ НАСОКИ ЗА ДЙНОСТТА НА НЧ“ ПК ЯВОРОВ-1928“С.ИЗВОРОВО ОБЩ .ЧИРПАН

През 2023г.се навършват95 г. от като родолюбиви жители от селото са основали читалището.През всичките тези години то се е утвърждавало и продължава да се утвърждава като културен институт, запазил във времето традициите на хората.

Днес въпреки трудностите на времето, читалището се развива и обогатява културния живот на селото, както и на гр. Чирпан. Със своите дейности то предлага обмен на информация, създава възможности за общуване между хората.

Богата библиотека , факт е че вече клуба на самодееца, което дава по-големи възможности за развитието на певческите групи , допълнително книгохранилище ,където ще могат да се съхраняват ценни стари книги.

Активната дейност на клуб „Багряна“сближава хората и им вдъхва вяра в утрешния ден, въпреки че,средната възраст на членовете му е 70 години! Големият читалищен салон се нуждае от основен ремонт . Ако това се случи , населението може да се наслаждава на театрални постановки и филми.В залата могат да се организират изложби, семинари.

ИЗВОДИ

Селото е малко , но жителите му са с много силен дух и жажда за четене. Не минава ден, в който в читалнята на библиотеката да не са влезли поне 5-6 души- интересуват се какви нови книги са закупени, какво ще им предложи библиотекарят , да прочетат какво пише във вестниците,може ли да седнат пред компютъра за нужна информация, други се интересуват от кръстословиците във вестниците.Библиотекарят им предлага книги по много емоционален начин познавайки техните интереси.Препоръчва филми по интернет.Към клуб „Багряна“има група „Сръчни ръце“В нея участват Валерия Костова, Пенка Тонева, Стефанка Даскалова, Жечка Нанева-те изработват поздравителни картички, мартнички, рисуват картини , оформят празнични кътове, аранжират залата по време на празника „Изворово – Извор на таланти“, участват в кулинарни изложби и базари. В последно време артистични способности показаха Жечка Нанева , Пенка Тонева , Павлина Бъчварова.

Особено интересно е с тези жени , който отглеждат цветя.С каква любов разказват за тях,за всяко ново цвете Петранка Радичева, Тонка Кьосева , Пенка Тонева, Валерия Костова.

Успяваме да изпълним ежедневието на хората с разнообразни мероприятия.Нека само повече хора да оценяват труда и времето на тези , който се стараят да разнообразят ежедневието им.

Надяваме се 2023г. да бъде по- интересна, за да могат към на с да се присъединят и по-млади хора. Читалището е център на живот. То има голямо значение,защото пази традициите и обичаите на българите.

С благодарност към всички, който се отзовават при нужда. Призоваваме всички да се включат в нашите дейности,да откликнат на молбите ни за помощ. Винаги сте добре дошли на нашите мероприятия!Оценете онова , което прави една малка но много сплотена група от селото. Без читалището няма живот!

 Председател: Жечка Нанева